บาทเปิด 32.88/89 คาดแกว่งแคบ
เงินบาทเปิด 32.88/89 คาดแกว่งแคบ หลายตลาดหยุดเทศกาลคริสต์มาส
29 ต.ค. 2565

เงินบาทเปิด 32.88/89 คาดแกว่งแคบ หลายตลาดหยุดเทศกาลคริสต์มาส
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.88/89 บาท/ดอลลาร์ จากช่วงเย็นวานนี้ปิดตลาดที่ระดับ 32.88/90  บาท/ดอลลาร์  
วันนี้คาดว่าเงินบาทยังคงแกว่งอยู่ในกรอบแคบๆ เนื่องจากเป็นช่วงท้ายปี การทำธุรกรรมทางการเงินเริ่มเบาบางลง รวมทั้งวันนี้ตลาดเงิน ตลาดหุ้นในฝั่งยุโรป และสหรัฐอเมริกาต่างปิดทำการเนื่องในวันคริสต์มาส จึงเชื่อว่าวันนี้คงไม่มีปัจจัยที่จะส่งผลต่อการเคลื่อนไหวของค่าเงินมากนัก
"เมื่อวานต่อเนื่องถึงวันนี้ตลาดหลายประเทศหยุดทำการเนื่องในวันคริสต์มาส คาดว่าวันนี้เงินบาทคงทรงตัว เคลื่อนไหวแค่ในกรอบแคบๆ" นักบริหารเงินระบุ
นักบริหารเงิน คาดว่า ต้นสัปดาห์หน้าเงินบาทจะเคลื่อนไหวในกรอบ 32.88-32.92 บาท/ดอลลาร์